
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση Αμιγούς Επιχείρησης στο Δήμο Γόννων Ν. 
Λάρισας με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΚΟΙΝΩΝΙΚΗΣ ΑΝΑΠΤΥΞΗΣ ΔΗΜΟΥ ΓΟΝ- 


ΝΩΝ (Δ.Ε.Κ.Α./ΓΟΝΝΩΝ)». 1 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) Δήμου Γιάννουλης Ν. Λάρισας. 2 


ΑΠΟΦΑΣΕΙ Σ 

Αριθ. 11465 (1) 

Σύσταση Αμιγούς Επιχείρησης στο Δήμο Γόννων Ν. Λάρι¬ 
σας με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΚΟΙ¬ 
ΝΩΝΙΚΗΣ ΑΝΑΠΤΥΞΗΣ ΔΗΜΟΥ ΓΟΝΝΩΝ (Δ.Ε.Κ.Α./ 
ΓΟΝΝΩΝ)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α). Του άρθρου 277 - 284, 291 και 304 του Π.Δ. 410/95 
(Δ.Κ.Κ.). 

β). Του άρθρου 6του Ν. 2503/97. 

γ). Του άρθρου 1 παρ. 2ατου Ν. 2469/97. 

2. Την 99/2003 απόφαση του Δ.Σ. του Δήμου Γ όννων μα¬ 
ζί με την 2.7.2003 οικονομοτεχνική μελέτη. 

3. Την 2682/21.5.2001 (ΦΕΚ 597/Β/2001) απόφασή μας, 
παροχή έγκρισης υπογραφής στον Διευθυντή της Διεύθυν¬ 
σης Αυτοδιοίκησης και Αποκέντρωσης «Με εντολή Γενικού 
Γραμματέα Περιφέρειας Θεσσαλίας» (ΦΕΚ 597/τ.Β'/2001) 
αποφασίζουμε: 

Άρθρο 1 ο 

Συστήνουμε στο Δημοτικό Διαμέρισμα Γ όννων του Δή¬ 
μου Γ όννων, Επιχείρηση με την Επωνυμία «Δημοτική Επι¬ 
χείρηση Κοινωνικής Ανάπτυξης Δήμου Γ όννων (Δ.Ε.Κ.Α./ 
ΓΟΝΝΩΝ)», ως ίδιο Νομικό Πρόσωπο ιδιωτικού δικαίου 
που διέπεται από τις διατάξεις των άρθρων 277, 278, 291 
και 304 του Π.Δ. 410/95 (Δ.Κ.Κ.). 

Άρθρο 2ο 

Σκοποί της Επιχείρησης 

1. Η ανάληψη δραστηριοτήτων που έχουν σχέση με την 
πολιτιστική και πνευματική ανάπτυξη και την ανάπτυξη 
του Αθλητισμού. Πιο συγκεκριμένα: 


α. Η ουσιαστική και ολοκληρωμένη πολιτιστική ανάπτυξη 
του Δήμου και της ευρύτερης περιοχής και η καλλιέργεια 
σε βάθος της καλλιτεχνικής ευαισθησίας και της αγάπης 
για τις τέχνες, η προστασία της εθνικής πολιτιστικής κλη¬ 
ρονομιάς και ταυτότητας, η αναγωγή των πολιτιστικών, 
πνευματικών και καλλιτεχνικών αγαθών σε οργανικά στοι¬ 
χεία της καθημερινής ζωής και ενεργητική και συνειδητή 
συμμετοχή των πολιτών στην πολιτιστική ζωή του Δήμου. 

β. Η διάδοση και η ανάπτυξη της καλλιτεχνικής παιδείας 
στους τομείς της μουσικής, του χορού, του κινηματογρά¬ 
φου, του Θεάτρου και των άλλων οπτικοακουστικών μέ¬ 
σων, καθώς και των εικαστικών τεχνών και η δημιουργική 
αξιοποίηση του ελεύθερου χρόνου των κατοίκων του Δή¬ 
μου και ιδιαίτερα των νέων. 

γ. Η οργάνωση και διεξαγωγή πολιτιστικών, πνευματικών, 
ψυχαγωγικών, αθλητικών και καλλιτεχνικών εκδηλώσεων. 

δ. Η συγκέντρωση και καταγραφή των παραδοσιακών 
πληροφοριών και λοιπών παραδοσιακών στοιχείων, η ορ¬ 
γάνωση και λειτουργία Λαογραφικού Μουσείου. 

ε. Η ανάληψη και υλοποίηση Κοινοτικών και Εθνικών Προ¬ 
γραμμάτων εκπαιδευτικού, επιμορφωτικού, πολιτιστικού, 
αναπτυξιακού και ερευνητικού χαρακτήρα, η κατάρτιση- 
υλοποίηση και εφαρμογή προγραμμάτων που αξιοποιούν, 
προάγουν και βελτιώνουν τη γνώση και την πληροφορία. 

ζ. Η εξασφάλιση της αναγκαίας αθλητικής υποδομής 
για την ανάπτυξη του Αθλητισμού, η διαχείριση, διαφύλα¬ 
ξη, συντήρηση και βελτίωση των αθλητικών εγκαταστά¬ 
σεων και εξοπλισμών η συνεργασία με τα αθλητικά σωμα¬ 
τεία και τους λοιπούς φορείς του Αθλητισμού του Δήμου 
και της ευρύτερης περιοχής η στήριξη των δραστηριοτή¬ 
των τους, η οργάνωση και λειτουργία ερασιτεχνικών 
αθλητικών τμημάτων και ακαδημιών. 

2. Η ολοκληρωμένη ανάπτυξη και εκμετάλλευσης των 
φυσικών πόρων της περιοχής. Η περιβαλλοντική ευαι- 
σθητοποίηση η διαχείριση του Περιβάλλοντος και η αει¬ 
φόρος ανάπτυξη. 

Η υποβοήθηση και προώθηση των τοπικών αναπτυξια¬ 
κών πρωτοβουλιών και καινοτομιών, η ανάπτυξη του αν¬ 
θρώπινου δυναμικού, η διεύρυνση της τοπικής αγοράς 
εργασίας. Η εκπόνηση όλων των απαραίτητων τεχνικών ή 
άλλων μελετών που αφορούν έργα του Δημοτικού και 
Ιδιωτικού τομέα της περιοχής καθώς επίσης και πάσης 
φύσεως μελετών στα πλαίσια των σκοπών της Επιχείρη¬ 
σης αυτοδύναμα ή και σε συνεργασία με άλλους μελετη¬ 
τές ή μελετητικές επιχειρήσεις. 

Η συμμετοχή και διαχείριση αναπτυξιακών προγραμ- 

μάτων και πρωτοβουλιών που εκπορεύονται και συγχρη- 
ματοδοτούνται από την Ευρωπαϊκή Ένωση και άλλους 
Εθνικούς ή διεθνείς οργανισμούς και η ανάπτυξη της απα¬ 
ραίτητης υποδομής για γρήγορη πρόσβαση στις πληρο¬ 
φορίες που διαθέτουν περιφερειακοί, εθνικοί ή διεθνείς 
οργανισμοί και η διάχυση τους προς όλα τα ενδιαφέροντα 
σε τοπικό επίπεδο μέρη (κατοίκους, εταιρείες, συλλό¬ 
γους κ.τ.λ.). 

Η ίδρυση, οργάνωση, λειτουργία και διαχείριση επιχει¬ 
ρήσεων που εκμεταλλεύονται φυσικούς πόρους της πε¬ 
ριοχής αυτόνομα ή σε συνεργασία με άλλους φορείς ή 
ιδιώτες όπως: 

Εκμετάλλευση Λατομείων πέτρας, αδρανών ή άλλων 
υλικών 

Ανάπτυξη της κτηνοτροφίας 

Κτηνοτροφικά πάρκα 

Εμφιαλωτήρια 

Πρότυπες καλλιέργειες 

Ανάπτυξη της Βιολογικής Γεωργίας 

Αξιοποίηση προγραμμάτων γενικά του Υπ. Γεωργίας 

Οικολογικά πάρκα 

Αγροτουριστικές επιχειρήσεις και γενικά επιχειρήσεις 
εκμετάλλευσης των φυσικών πόρων της περιοχής 
Η οργάνωση εργαστηρίων και λοιπών φορέων για την 
παραγωγή παραδοσιακών τοπικών προϊόντων 
Η αξιοποίηση - εκμετάλλευση ακινήτων και χώρων ιδιο¬ 
κτησίας του Δήμου και γενικά η ανάληψη βιώσιμων επι¬ 
χειρηματικών δραστηριοτήτων με σκοπό την εξυπηρέτη¬ 
ση των κατοίκων και την ανάπτυξη της οικονομίας της πε¬ 
ριοχής του Δήμου. 

Η προβολή, αξιοποίηση και εκμετάλλευση τουριστικών 
πόρων και η συμμετοχή σε σχετικές εκθέσεις. 

Η λειτουργία και εκμετάλλευση Συνεδριακού Κέντρου, 
Ξενώνα, εστιατορίων αναψυκτηρίων- τουριστικών περι¬ 
πτέρων κ.λπ. 

Η διοργάνωση εκδρομών. 

Η ανάπτυξη εναλλακτικών μορφώντουρισμού (ιππασία, 
ποδηλασία, ορειβασία, κ.λπ.) 

Η κατασκευή - εκμετάλλευση παιδικών κατασκηνώσεων. 

3. Η οργάνωση των υπηρεσιών Υγείας και Κοινωνικής 
Πρόνοιας. 

Η οργάνωση των υπηρεσιών Υγείας και Κοινωνικής 
Πρόνοιας, η δημιουργία και λειτουργία τμημάτων προλη¬ 
πτικής υγιεινής και παροχής υπηρεσιών πρωτοβάθμιας 
και δευτεροβάθμιας ιατρικής περίθαλψης, η υλοποίηση 
προγραμμάτων «Βοήθεια στο σπίτι» και η κατ’ οίκον πα¬ 
ροχή υπηρεσιών, η λειτουργία Παιδικών και Βρεφονηπια¬ 
κών Σταθμών, Κέντρων Δημιουργικής Απασχόλησης 
(ΚΔΑΠ) για την εξυπηρέτηση των εργαζομένων και μη μη¬ 
τέρων, η φροντίδα, προσχολική αγωγή, διαπαιδαγώγηση, 
ψυχαγωγία και απασχόληση βρεφών -νηπίων και γενικά 
παιδιών προσχολικής ηλικίας, η υλοποίηση προγραμμά¬ 
των στήριξης και παροχής υπηρεσιών σε πολύτεκνες οι¬ 
κογένειες, άτομα τρίτης ηλικίας(Κ.Η.Φ.Η), άτομα με ειδι¬ 
κές ανάγκες, άτομα άπορα και εξαρτημένα, άτομα απο¬ 
κλεισμένα από την αγορά εργασίας και γενικά κάλυψη 
των κοινωνικών αναγκώντου Δήμου. 

4. Εκδόσεις - Εκτυπώσεις - ΜΜΕ 

Η συνεργασία με εφημερίδες, περιοδικά κ.λπ. έντυπα, η 
έκδοση ενημερωτικών φυλλαδίων περιοδικών πολιτιστικού 
και κοινωνικού περιεχομένου, η ανάπτυξη συνεργασίας με 
ραδιοφωνικούς και τηλεοπτικούς σταθμούς, η παραγωγή 
ραδιοφωνικών και τηλεοπτικών εκπομπών, η δημιουργία 
εγκαταστάσεων αναμεταδοτών Τ.ν. και ραδιοφώνου. 


5. Διαφημίσεις 

Η Διοίκηση, διαχείριση και εκμετάλλευση των Δημοτι¬ 
κών και άλλων διαφημιστικών δραστηριοτήτων. Η εκμε¬ 
τάλλευση των κοινοχρήστων χώρων για μισθώσεις σε δια¬ 
φημιστικές εταιρείες και η προβολή μέσω των διαφημι¬ 
στικών στοιχείων ιδεών και μηνυμάτων του Δήμου και της 
επιχείρησης που έχουν σχέση με την Κοινωνική και Πολι¬ 
τιστική Ανάπτυξη, τον Αθλητισμό, το Περιβάλλον, την επι¬ 
μόρφωση και την ψυχαγωγία των κατοίκων της περιοχής. 

Άρθρο 3ο 

Διάρκεια της επιχείρησης 

Η χρονική διάρκεια λειτουργίας της Δημοτικής Επιχείρη¬ 
σης ορίζεται ότι θα είναι 20 χρόνια απάτην δημοσίευση της 
παρούσας απόφασης στην Εφημερίδα της Κυβερνήσεως. 

Άρθρο 4ο 

Έδρα της Επιχείρησης 

Έδρα της επιχείρησης ορίζεται το Δημοτικό Διαμέρι¬ 
σμα Γόννων του Δήμου Γόννων. 

Άρθρο 5ο 

Διοίκηση 

Η επιχείρηση διοικείται από επταμελές (7) Διοικητικό 
Συμβούλιο που τα μέλη του ορίζονται με τους αναπληρω¬ 
τές τους από το Δημοτικό Συμβούλιο. 

- Από τα μέλη του Διοικητικού Συμβουλίου τρεις (3) του¬ 
λάχιστον αιρετοί (Δήμαρχος & Δημοτικοί Σύμβουλοί) εκ 
των οποίων ο ένας θα προέρχεται από την μειοψηφία. 

-Τρεις (3) δημότεςή κάτοικοιτου Δήμου που θα έχουν πεί¬ 
ρα και γνώση σχετικά μετά αντικείμενα της επιχείρησης. 

- Ένας (1) τουλάχιστον εκπρόσωπος Κοινωνικού φορέα. 

Σε περίπτωση που οι εργαζόμενοι της Επιχείρησης είναι 

παραπάνω από είκοσι (20) μετέχει στο Δ.Σ. ένας εκπρό¬ 
σωπος τους και μειώνεται αντίστοιχα ο αριθμός των δη- 
μοτών-κατοίκων. 

Άρθρο 6ο 

Θητεία του Δ.Σ. της Δημοτικής Επιχείρησης 

Η θητεία του Διοικητικού Συμβουλίου θα ακολουθεί τη 
θητεία της Δημοτικής Αρχής. 

Άρθρο 7ο 
Αρχικό Κεφάλαιο 

Μετην έναρξη λειτουργίας της Δημοτικής Επιχείρησης, 
ο Δήμος θα συμμετέχει με αρχικό κεφάλαιο δεκαπέντε χι¬ 
λιάδων ευρώ (15.000,00 ευρώ). 

Άρθρο 8ο 

Πόροι της Επιχείρησης 

Πόροι της Δημοτικής Επιχείρησης θα είναι τα έσοδα 
από την άσκηση της δραστηριότητας της, οι πρόσοδοι 
από την περιουσία της, δάνεια, κληρονομιές, δωρεές και 
λοιπές επιχορηγήσεις. 

Άρθρο 9ο 

Διάλυση της Επιχείρησης 

Η επιχείρηση διαλύεται: 

α) Με απόφαση του Δημοτικού Συμβουλίου που λαμβάνε- 
ται μετην απόλυτη πλειοψηφίατου συνόλουτων μελώντου. 

β) Όταν λήξει χωρίς να παραταθεί η διάρκεια της επι¬ 
χείρησης. 

γ) Σε περίπτωση πτώχευση της επιχείρησης. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δημοτικό 

Συμβούλιο, αν η πράξη σύστασης της επιχείρησης δεν 
προβλέπει τον ορισμό ειδικών εκκαθαριστών. 

Στην εκκαθάριση, μετά τη διενέργεια απογραφής της 
περιουσίας της επιχείρησης, που είναι η πρώτη ενέργεια 
των εκκαθαριστών διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, πιστοποιείται η περι¬ 
ουσία και πληρώνονται τα χρέη της επιχείρησης. 

Η εξουσία των μελών του διοικητικού συμβουλίου παύ¬ 
ει αυτοδίκαια με τον ορισμό των εκκαθαριστών και τις αρ¬ 
μοδιότητες που ασκούν οι εκκαθαριστές, εκτός από τις 
αρμοδιότητες που θα κρατήσει το ίδιο το δημοτικό συμ¬ 
βούλιο (Απόφαση Υπουργού Εσωτερικών 25027/9.4.1984 
άρθρο 4παρ. 3, 4, 5 ΦΕΚ Β' 244/1984). 

Η ευθύνη του Δήμου που συνιστά επιχείρηση δεν είναι 
απεριόριστη αλλά φθάνει μέχρι το ύψος των κεφαλαίων 
και περιουσιακών στοιχείων που έχουν διαθέσει στην επι¬ 
χείρηση (άρθρο 205 παρ. 7 Ν. 1065/1980 όπως συμπλη¬ 
ρώθηκε με το άρθρο 35 του Ν. 1416/1984). 

8. Η απόφαση αυτή επιβαρύνει τον προϋπολογισμό του 
Δήμου με το ποσό των 15.000 ευρώ. 

9. Η συγκρότηση, η λειτουργία και οι αρμοδιότητεςτων ορ¬ 
γάνων διοίκησης, η οργάνωση, η διαχείριση και η εποπτεία 
της επιχείρησης διέπονται από τις σχετικές με τις δημοτικές 
και κοινοτικές επιχειρήσεις διατάξειςτου Π.Δ. 410/95 (ΔΚΚ). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Αυγούστου 2003 
Με εντολή Γενικού Γραμματέα Περιφέρειας 
Ο Διευθυντής 
Ζ. ΛΙΟΥΠΑΣ 

-♦- 

Αριθ. 11453 (2) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) Δήμου Γιάννουλης Ν. Λάρισας 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις των άρθρων 1 και 18 του Ν. 2539/97 «Συ¬ 
γκρότηση της Πρωτοβάθμιας Τοπικής Αυτ/σης» (τ.Α'ΦΕΚ 
244/97). 

2) Τις διατάξεις των άρθρων 6 και 9 του Ν. 2503/97 
(ΦΕΚ107/τ.Α') «Διοίκηση, Οργάνωση, Στελέχωσητης Πε¬ 
ριφέρειας, ρύθμιση θεμάτων γιατηντοπική Αυτ/ση και άλ¬ 
λες διατάξεις». 

3) Την 7133/99 απόφασή μας (ΦΕΚ 1426/99), περί έγκρι¬ 
σης του Οργανισμού Εσωτερικής Υπηρεσίας του Δήμου 
Γ ιάννουλης. 

4) Την 84/2003 απόφαση του Δημοτικού Συμβουλίου πε¬ 
ρί τροποποίησης του Ο.Ε.Υ. του Δήμου Γ ιάννουλης. 

5) Την 34/2003 (πρακτικό 4) γνωμοδότηση του Υπηρε¬ 
σιακού Συμβουλίου Υπαλλήλων Ο.Τ.Α. Ν. Λάρισας. 

6) Την 2682/2001 (ΦΕΚ 597/Β/2001) απόφαση του 
Γ.Γ.Π.Θ. γιατηνεκχώρηση αρμοδιοτήτων, αποφασίζουμε: 

Τροποποιούμε τον Ο.Ε.Υ. Δήμου Γιάννουλης Ν. Λάρι¬ 
σας, ως εξής: 

Άρθρο Ιο 

Διάρθρωση Υπηρεσιών 

Οι δραστηριότητες των υπηρεσιών του Δήμου κατανέ- 
μονται στις εξής διοικητικές ενότητες: 

1. Γραφείο Ειδικού ή Συμβούλου ή Επιστημονικού Συ¬ 
νεργάτη. 

2. Γ ραφείο Νομικής Υποστήριξης. 

3. Γ ραφείο Υποστήριξης Αιρετών Οργάνων. 


Α. Διεύθυνση Διοικητικών και Οικονομικών Υπηρεσιών 

Α1 Τμήμα Διοικητικών Υπηρεσιών. 

1. Γ ραφείο Οργάνωσης και Ανάπτυξης Δημοτικών Υπη¬ 
ρεσιών. 

2. Γραφείο Γραμματειακής Υποστήριξης Αιρετών Ορ¬ 
γάνων του Δήμου. 

3. Γ ραφείο Δημοτικής Κατάστασης. 

4. Γ ραφείο Πρωτοκόλλου και θεμάτων Προσωπικού. 

Α2. Τμήμα Οικονομικών Υπηρεσιών 

1. Γ ραφείο Τήρησης Προϋπολογισμού και Απολογισμών. 

2. Γ ραφείο Εσόδων 

3. Ταμείο. 

4. Γ ραφείο Ελέγχου Εφαρμογής Δημοτικών Διατάξεων. 

Α3. Τμήμα Κέντρου Εξυπηρέτησης Πολιτών (Κ.Ε.Π.) 

1. Γ ραφείο Πρωτοκόλλου. 

2. Γ ραφείο παροχής διοικητικών πληροφοριών και Διεκ¬ 
περαίωσης υποθέσεων πολιτών. 

Β. Διεύθυνση Σχεδιασμού Υλοποίησης και Διαχείρισης 
Υποδομών. 

Β1. Τμήμα Σχεδιασμού Υλοποίησης και Διαχείρισης 
Υποδομών. 

1. Γ ραφείο Σχεδιασμού Αναπτυξιακών Στρατηγικών. 

2. Γ ραφείο Σχεδιασμού Νέων Έργων. 

3. Γραφείο Σχεδιασμού Χωροταξικών και Πολεοδομι- 
κών Εφαρμογών. 

4. Γ ραφείο Στήριξης Αγροτικής Οικονομίας και Διαχεί¬ 
ρισης Θεμάτων ΟΓΑ, ΕΛ.ΓΑ, Επιδοτήσεων κ.λ.π. 

Β2. Τμήμα Υλοποίησης και Διαχείρισης. 

1. Γ ραφείο Κατασκευής και Συντήρησης Έργων. 

2. Γ ραφείο Ύδρευσης και Αποχέτευσης. 

3. Γ ραφείο Καθαριότητας και Διαχείρισης Απορριμμάτων. 

4. Γ ραφείο Πρασίνου. 

5. Γ ραφείο Διαχείρισης Κοιμητηρίων. 

6. Γ ραφείο Προμηθειών. 

Άρθρο 2ο 

Αρμοδιότητες Υπηρεσιών 

Β1. Αρμοδιότητες Γ ραφείου ειδικού συνεργάτη, ή ειδι¬ 
κού συμβούλου ή επιστημονικού συνεργάτη. 

Ο κάθε σύμβουλος, επιστημονικός συνεργάτης ή ειδικός 
συνεργάτης ασκεί καθήκοντα επιτελικά και δεν έχει απο¬ 
φασιστική αρμοδιότητα οποιοσδήποτε μορφής. Παρέχει 
συμβουλές και διατυπώνει εξειδικευμένες γνώμες γραπτά 
ή προφορικά, για τον συγκεκριμένο τομέα δραστηριοτή¬ 
των τον οποίο έχει οριστεί να εξυπηρετήσει (1416/84 άρ¬ 
θρο 67). Το σύμβουλευτικότου έργο απευθύνεταιπροςτον 
Δήμαρχο. Συνεργάζεται στο πλαίσιο των αρμοδιοτήτων 
του με όλες τις υπηρεσίες του Δήμου αναλόγως, για την 
επεξεργασία εισηγήσεων, προτάσεων κ.λπ. 

Β2. Αρμοδιότητες Γραφείου Νομικής Υποστήριξης. 

Παροχή υπηρεσιών νομικής υποστήριξης προς τα αιρε¬ 
τά όργανα του Δήμου, (παρίσταται στις συνεδριάσεις του 
Δημοτικού Συμβουλίου και της Δημαρχιακής Επιτροπής 
όταν καλείται). 

Παροχή υπηρεσιών νομικής υποστήριξης προς τις υπη¬ 
ρεσίες και στα Νομικά Πρόσωπα του Δήμου για οποιοδή- 
ποτε θέμα. 

Νομική επεξεργασία και γνωμοδότηση για πράξεις της 
Δημόσιας Διοίκησης που αφορούν το Δήμο. 

Νομική επεξεργασία προγραμματικών συμβάσεων του 
Δήμου, συμβολαίων, συμβάσεων εργασίας και έργου, 
διακηρύξεων, δημοπρασιών κ.λπ. 

Παραστάσεις στις Διοικητικές αρχές για την προάσπιση 
ων συμφερόντων του Δήμου. 





17504 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Συντήρηση της Αναγκαίας υποδομής του Γραφείου για 
να ανταποκριθεί στις προηγούμενες δραστηριότητες 
(συγκέντρωση νόμων, διαταγμάτων. Γνωμοδοτήσεων, 
αποφάσεων και νομολογία που αφορούν τα θέματα που 
απασχολούν το Δήμο). 

Β3. Αρμοδιότητες Γ ραφείου Υποστήριξης Αιρετών ορ¬ 
γάνων. 

α. Γραμματειακή Υποστήριξη Δημάρχου 

Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Δημάρχου. 

Ρύθμιση συναντήσεων και επικοινωνιών του Δημάρχου 
και τήρηση ημερολογίου των προσωπικών επαφών του, 
εντός και εκτός του Δήμου. 

Τήρηση ειδικού πρωτοκόλλου Δημάρχου. 

Τήρηση προσωπικού αρχείου εγγράφωντου Δημάρχου. 

Τήρηση πρακτικών συναντήσεων ή συμβουλίων στα 
οποία μετέχει ο Δήμαρχος. 

Συγκέντρωση στοιχείων ή εγγράφων που πρέπει να 
υπογραφούν από τα όργανα και μεριμνά για την υπογρα¬ 
φή και τη διεκπεραίωση τους. 

β. Διαχείριση θεμάτων Δημοτικής επιτροπής παιδείας 
και σχολικών επιτροπών. 

Μεριμνά για τη συγκρότηση και λειτουργία των σχολι¬ 
κών επιτροπών όλων των σχολείων Α/θμιας και Β/θμιας 
Εκπαίδευσης και της Δημοτικής Επιτροπής Παιδείας. 

Διοικητική υποστήριξη της Δημοτικής Επιτροπής Παι¬ 
δείας. 

Συνεργασία με την Τεχνική Υπηρεσία για την καταγρα¬ 
φή των στεγαστικών αναγκών των σχολείων, για απαλλο¬ 
τριώσεις χώρων για ανέγερση νέων διδακτηρίων και διεκ¬ 
περαίωση κτιριακών θεμάτων που έχουν σχέση με συντη¬ 
ρήσεις, ανεγέρσεις, προσθήκες αιθουσών, εκτάσεις 
χώρων στα υπάρχοντα σχολεία, αγορές οικοπέδων νέων 
σχολικών μονάδων. 

Καταγραφή καταστάσεων διανομής λειτουργικών δα¬ 
πανών και ενημέρωσης των σχολείων για την παραβολή 
των χρημάτων. 

γ. Δημοσιότητα- Δημόσιες Σχέσεις- Διεθνείς Σχέσεις. 

Επιμέλεια της διοργάνωσης, της υποδοχής, φιλοξενίας 
και ξενάγησης ξένων αντιπροσωπιών. Υποστήριξη των αι¬ 
ρετών οργάνων και των υπηρεσιών για τη διοργάνωση 
των συναντήσεων με προσκεκλημένους από το εξωτερι¬ 
κό και αντιστοίχως επισκέψεων της δημοτικής αρχής. 

Επιμέλεια της διαδικασίας μετάβασης στο εξωτερικό 
δημοτικής αντιπροσωπείας. Επικοινωνία με φορείς του 
εξωτερικού που ενδιαφέρουν το Δήμο. 

Οργανωτική προετοιμασία και υποστήριξη ενημερωτι¬ 
κών συνεδρίων, συνελεύσεων, εορτών, δεξιώσεων και γε¬ 
νικά εκδηλώσεων του Δήμου. Συνεργασία με τους δημο¬ 
σιογράφους και οργάνωση των συνεντεύξεων Τύπου. Συ¬ 
νεργασία με τον Τοπικό τύπο για τα τοπικά θέματα. 
Δημοσίευση διακηρύξεων και ανακοινώσεων των Υπηρε¬ 
σιών ου Δήμου. Σχεδιασμός, εισήγηση και εφαρμογή 
προγραμμάτων προβολής του έργου και των υπηρεσιών 
που παρέχει ο Δήμος. 

Ενημέρωση των πολιτών για τις επιδιώξεις, στόχους και 
υπηρεσίες του Δήμου με γενικό στόχο της δραστηριοποί- 
ηση των πολιτών για την προώθηση των τοπικών συμφε¬ 
ρόντων. Συγκέντρωση ειδήσεων από το χώρο του Δήμου, 
επεξεργασία υλικού, σχεδιασμός, εισήγηση και εφαρμο¬ 
γή προγραμμάτων διανομής τους, τήρηση πληροφορια¬ 
κού αρχείου δημοσιεύσεων ή εκπομπών που αφορούν το 
Δήμο καθώς και των σχετικών απαντήσεων. 


δ. Ενημέρωση δημοτών - Τηλεφωνικό κέντρο. 

Υποδοχή και πληροφόρηση των δημοτών για κάθε δρα¬ 
στηριότητα του Δήμου. 

Ενημέρωση των δημοτών για τα δικαιώματά τους και τις 
ενέργειες που απαιτούνται για τη διεκπεραίωση των υπο- 
θέσεών τους καθώς και εφοδιασμό τους με τα απαραίτη¬ 
τα πληροφοριακά στοιχεία και έντυπα. Παραλαβή υπο¬ 
δείξεων. Προτάσεων και παραπόνων των δημοτών. Λει¬ 
τουργία τηλεφωνικού κέντρου, παροχής γενικών 
πληροφοριών προς του δημότες διάθεση ενημερωτικών 
φυλλαδίων οδηγιών, εντύπων σχετικών με την εξυπηρέ¬ 
τηση των δημοτών από τις Δημοτικές Υπηρεσίες. 

Β4. Αρμοδιότητες Διεύθυνσης Διοικητικών- Οικονομι¬ 
κών Υπηρεσιών. 

4.1 Τμήμα Διοικητικών Υπηρεσιών. 

α. Γ ραφείο Οργάνωσης και Ανάπτυξης Δημοτικών Υπη¬ 
ρεσιών (Οργάνωση, Μηχανοργάνωση, Ανάπτυξη ανθρώ¬ 
πινου δυναμικού- Πληροφορική). 

Υποστήριξη του Δήμου και των θυγατρικών φορέων σε 
θέματα βελτίωσης της οργάνωσης, στελέχωσης και των 
διαδικασιών διοίκησης και λειτουργίας. 

Υποστήριξη στην ίδρυση και λειτουργία Νομικών Προ¬ 
σώπων Δημοσίου Δικαίου και Δημοτικών επιχειρήσεων. 
Οργάνωση και εκτέλεση προγραμμάτων επιμόρφωσης 
του προσωπικού του Δήμου καθώς και οργάνωση προ¬ 
γραμμάτων ενημέρωσης των αιρετών οργάνων, φροντί¬ 
δα για την εγκατάσταση, βελτίωση και σωστή λειτουργία 
του μηχανογραφικού εξοπλισμού του Δήμου καθώς και 
την εποπτεία της συντήρησης των εφαρμογών. 

β. Γραφείο Γραμματείας Δημοτικού Συμβουλίου, Δη¬ 
μαρχιακής Επιτροπής, Επιτροπών Δημοτικών Συμβου¬ 
λίων, Τοπικών Συμβουλίων. 

Κατάρτιση ημερήσιας διάταξης σε συνεργασία με τον 
Πρόεδρο του Δημοτικού Συμβουλίου. Σύνταξη αποφάσε¬ 
ων Δημοτικών συμβουλίων, Δημαρχιακών Επιτροπών, Επι¬ 
τροπών Δημοτικών συμβουλίων, Τοπικών Συμβουλίων, 
αναπαραγωγή, υποβολή προς έγκριση, κοινοποίηση προς 
αρμόδιες υπηρεσίες ή ενδιαφερομένους για εκτέλεση. 
Τήρηση πρακτικών Δημοτικών Συμβουλίων και Αρχείο. 

Βιβλιοδέτηση αποφάσεων Δημοτικών Συμβουλίων και 
Δημαρχιακών Επιτροπών. 

γ. Γ ραφείο Δημοτικής κατάστασης. 

Σύνταξη, ενημέρωση και τήρηση βιβλίων δημοτολογί¬ 
ου. Τήρηση Οικογενειακών μερίδων. Εφαρμογή του κώ¬ 
δικα περί Ελληνικής Ιθαγένειας. Κατάρτιση ετήσιων μη¬ 
τρώων αρρένων και στρατολογικών πινάκων. 

Τήρηση και συνεχής ενημέρωση βιβλίων ! (επίσημα αρ¬ 
χεία) για όλα τα ληξιαρχικά γεγονότα που συμβαίνουν 
στην Περιφέρεια του Δήμου (γεννήσεις, βαπτίσεις, γάμοι, 
θάνατοι) καθώς και κάθε μεταγενέστερο γεγονός που 
συνδέεται με αυτά (υιοθεσίες, διαζύγια, εκούσιες ανα¬ 
γνωρίσεις κ.λπ.). 

Έκδοση κάθε πιστοποιητικού που συνδέεται παραπά¬ 
νω. ενημέρωση των αντίστοιχων υπηρεσιών άλλων ΟΤΑ 
για ληξιαρχικά γεγονότα που επηρεάζουν τα μητρώα αρ¬ 
ρένων και τις οικογενειακές μερίδες. Τήρηση εκλογικών 
καταλόγων. Διεξαγωγή δημοτικών, βουλευτικών και Ευ¬ 
ρωεκλογών σε ό,τι αφορά τους Δήμους. 

δ. Γ ραφείο Πρωτοκόλλου και Θεμάτων Προσωπικού. 

Τήρηση γενικού πρωτοκόλλου εισερχομένων- εξερχό- 
μενων εγγράφων και διεκπεραίωσή τους, δακτυλογρά¬ 
φηση όλων των εγγράφων. Μέριμνα για βοηθητικές λει¬ 
τουργίες (φαξ, τηλεφωνικό κέντρο, φύλαξη κτιρίων, κα¬ 
θαριότητα κτιρίων, φωτοτυπίες, εργασίες κλητήρα και 

πελατών). Τήρηση ατομικών φακέλων όλων των υπαλλή¬ 
λων. Σύνταξη αποφάσεων Δημάρχου για την υπηρεσιακή 
μεταβολή των υπαλλήλων, πρόσληψη έως και συνταξιο- 
δότηση (κλιμάκια, χρονοεπιδόματα, πειθαρχικές ποινές, 
άδειες, κ.λ.π.).Έκδοση στοιχείων βεβαιώσεων. 

4.2 Τμήμα Οικονομικών Υπηρεσιών, 
α. Γραφείο Τήρησης Προϋπολογισμών- Απολογισμών. 
Σύνταξη προϋπολογισμού- απολογισμού. Παρακολού¬ 
θηση και εφαρμογή του προϋπολογισμού. Τήρηση βι¬ 
βλίων αρχείων λογισμικού συστήματος ΟΤΑ όπως εκά- 
στοτε ισχύει. Τήρηση νέου διπλογραφικού συστήματος 
από της εφαρμογής του. Τήρηση μητρώων και αξιών. Σύ¬ 
νταξη οικονομικών καταστάσεων. Διενέργεια Προμηθει¬ 
ών. Παραλαβή παραστατικών που απαιτούνται για πλη¬ 
ρωμή οφειλών του Δήμου, έκδοση όλων των χρηματικών 
ενταλμάτων πληρωμών και αποστολή τους στο Ταμείο 
προς πληρωμή. Τήρηση κινητής περιουσίας του Δήμου, 
β. Γ ραφείο Εσόδων. 

Εισηγήσεις για επιβολή τελών και δικαιωμάτων, εγγρα¬ 
φή υπόχρεων προς το Δήμο, φυσικών και νομικών προ¬ 
σώπων, βεβαίωση εσόδων και οριστικοποίηση βεβαιωτι¬ 
κών καταλόγων. Έκδοση αδειών που σχετίζονται με την 
είσπραξη εισφορών και δικαιωμάτων. Τήρηση αρχείων 
δημοτικής ακίνητης περιούσιας. Τήρηση αρχείων κληρο¬ 
δοτημάτων του δήμου μέριμνα για την αξιοποίηση της 
δημοτικής περιουσίας. Εισήγηση για χορήγηση αδειών 
ίδρυσης και λειτουργίας καταστημάτων υγειονομικ?9ού 
ενδιαφέροντος και καταστημάτων με μουσική. Χορήγηση 
αδειών μικροπωλητών, λειτουργία και εκμετάλλευση πε¬ 
ριπτέρων εντός κοινοχρήστων χώρων. Εισήγηση για χο¬ 
ρήγηση αδειών εγκατάστασης και λειτουργίας ψυχαγω¬ 
γικών παιχνιδιών που προβλέπονται από τις αστυνομικές 
διατάξεις και δεν υπάγονται στο νόμο 2000/1941. Εισήγη¬ 
ση για χορήγηση αδειών εγκατάστασης και λειτουργίας 
θεάτρων, κινηματογράφων και παρεμφερών Επιχειρήσε¬ 
ων του Ν. 445/1937 και 446/1937. Εισήγηση για επιβολή 
διοικητικών κυρώσεων σε παραβάτες των όρων λειτουρ¬ 
γίας των καταστημάτων. Λειτουργία Εμποροπανηγύρεων 
και Λαϊκών Αγορών. Μέριμνα για τη λειτουργία των Εμπο¬ 
ροπανηγύρεων και των Λαϊκών Αγορών του Δήμου, 
εφαρμογή των δημοτικών, νομαρχιακών διατάξεων περί 
Εμποροπανηγύρεων και λαϊκών αγορών εισήγηση για τη 
λήψη οποιοδήποτε αναγκαίου μέτρου για την καλύτερη 
λειτουργία τους, 
γ. Ταμείο. 

Διαμόρφωση και παρακολούθηση ταμειακών προγραμ- 
μάτωντου Δήμου περίτων υποχρεώσεων και των εισπρά¬ 
ξεων. Παραλαβή χρηματικών ενταλμάτων πληρωμών και 
πραγματοποίηση των πληρωμών στους δικαιούχους. 
Απόδοση των κρατήσεων υπέρ τρίτων. Παραλαβή των βε¬ 
βαιωτικών καταλόγων των υπόχρεων. Έκδοση και απο¬ 
στολή ατομικών ή ειδικών προσκλήσεων προς οφειλέτες 
Δήμου, τήρηση του λογιστικού των ΟΤΑ. 
δ. Γ ραφείο Ελέγχου εφαρμογής Δημοτικών Διατάξεων. 
Έλεγχος της τήρησης των διατάξεων που αφορούν στην 
καθαριότητα, κυκλοφορία στάθμευση, οικοδόμηση, απο¬ 
χέτευση, ηχορύπανση και προστασία του περιβάλλοντος. 
Έλεγχος και εφαρμογή των κανονιστικών αποφάσεων που 
εκδίδειτο Δημοτικό Συμβούλιο, καιτων διατάξεωνπερί δια¬ 
φημίσεων. Έλεγχος λειτουργίας εμποροπανηγύρεων, δη¬ 
μοτικών αγορών, λαϊκών αγορών. Μέριμνα για ομαλή χρή¬ 
ση κοινόχρηστων χώρων (κατάληψη πεζοδρομίων από 
τραπεζοκαθίσματα- πάρκα κ.λ.π.). μελέτη και εφαρμογή 
προγραμμάτων βελτίωσης της δημόσιας υγείας. 


Μέριμνα για την εφαρμογή- τήρηση των προβλεπόμε- 
νων υγειονομικών διατάξεων, που αφορούν την ύδρευση. 
Ζητήματα σχολικής υγιεινής- σχολικά κυλικεία. 

Αντιμετώπιση προβλημάτων ανθυγιεινών εστιών (από 
στάσιμα νερά κ.λπ.). 

Εφαρμογή προγραμμάτων καταπολέμησης εντόμων 
και τρωκτικών υγειονομικής σημασίας (εντομοκτονίες- 
μυοκτονίες). Υποστήριξη των διοικητικών διαδικασιών και 
γνωμοδοτήσεις που σχετίζονται με τη χορήγηση αδειών 
ίδρυσης και λειτουργίας όλων των καταστημάτων και επι¬ 
χειρήσεων, αδειών μικροπωλητών και την κατασκευή, λει¬ 
τουργία και εκμετάλλευση περιπτέρων και κυλικείων 
εντός κοινοχρήστων χώρων, τη χορήγηση αδειών λει¬ 
τουργίας μουσικής σε δημόσια κέντρα, των αδειών εγκα¬ 
τάστασης και λειτουργίας ψυχαγωγικών παιχνιδιών. Επι¬ 
βολή διοικητικών κυρώσεων σε παραβάτες των όρων λει¬ 
τουργίας των καταστημάτων. 

4.3 Τμήμα Κ.Ε.Π. 

α. Γ ραφείο Πρωτοκόλλου 

Τήρηση γενικού Πρωτοκόλλου εισερχομένων - εξερχο- 
μένων εγγράφων και διεκπεραίωσή τους. 

β. Γ ραφείο παροχής διοικητικών πληροφοριών και Διεκ¬ 
περαίωσης υποθέσεων πολιτών. 

β.1 Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοικητι¬ 
κών υποθέσεων. Τα αναγκαία πληροφοριακά στοιχεία 
αντλούνται από την κεντρική βάση δεδομένων του ΥΠ. 
ΕΣ.Δ.Δ.Α., με την οποία θα συνδέονται άλατα Κ.Ε.Π., αλ¬ 
λά και από τοπικές βάσεις δεδομένων, τις οποίες μπορεί 
να διαμορφώσει κάθε επιμέρους Κ.Ε.Π. 

β.2 Παραλαμβάνει αιτήσεις πολιτών, για την διεκπεραί¬ 
ωση υποθέσεώντους από τις υπηρεσίεςτου δημοσίου, τα 
στοιχεία των οποίων καταχωρεί σε ειδικό πρωτόκολλο. 

Διαθέτει για διευκόλυνσή τους έντυπα αιτήσεων κατά 
το άρθρο 3 παράγραφος 3 του Κώδικα Διοικητικής Διαδι¬ 
κασίας (Ν. 2690/99). 

Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το Κ.Ε.Π. τα αναζητά και τα παραλαμβάνει 
με οποιοδήποτε πρόσφορο τρόπο από τις αρμόδιες υπη¬ 
ρεσίες μετά από σχετική εξουσιοδότηση των πολιτών. 

Διαβιβάζει πλήρεις τους φακέλους των υποθέσεων των 
πολιτών, στην αρμόδια για τη διεκπεραίωσή τους υπηρε¬ 
σία, με οποιοδήποτε πρόσφορο τρόπο. Το τελικό έγγρα¬ 
φο αποστέλλεται από την αρμόδια υπηρεσία και πάλι στο 
Κ.Ε.Π. υποβολής της αρχικής αίτησης, από το οποίο πα- 
ραλαμβάνει ο πολίτης ή του αποστέλλεται από το συγκε¬ 
κριμένο Κ.Ε.Π. στη διεύθυνση που έχει δηλωθεί με συ¬ 
στημένη επιστολή επί αντικαταβολή. 

β.3 Η επικύρωση αντιγράφων διοικητικών εγγράφων, η 
θεώρηση του γνησίου της υπογραφής, η χορήγηση πα¬ 
ραβολών, υπεύθυνων δηλώσεων κ.α. και η χορήγηση του 
αποδεικτικού φορολογικής ενημερότητας, μέσω ηλε¬ 
κτρονικής διασύνδεσης με το σύστημα ΤΑΧΙ3. 

Β5. Αρμοδιότητες Διεύθυνσης Σχεδιασμού, Υλοποίηση 
και Διαχείρισης Υποδομών. 

5.1 Τμήμα Σχεδιασμού και Προγραμματισμού. 

Το Τμήμα έχει την ευθύνη του Σχεδιασμού και Προ¬ 
γραμματισμού ετήσιων, μεσοπρόθεσμων και μακροπρό¬ 
θεσμων προγραμμάτων ανάπτυξηςτου Δήμου,της Μελέ¬ 
της έργων που υλοποιούνται από το Δήμο με αυτεπιστα¬ 
σία ή ανατίθενται σε τρίτους και την ευθύνη σε ζητήματα 
πολεοδομικού σχεδιασμού και πολεοδομικών εφαρμο- 

γών. οι αρμοδιότητες του Τμήματος συνοψίζονται ως 
εξής για τους ακόλουθους επιμέρους τομείς: 

α. Γραφείο Σχεδιασμού και Διαχείρισης Αναπτυξιακών 
Προγραμμάτων. 

Συνεχής έρευνα και παρακολούθηση των εξελίξεων 
που πραγματοποιούνται στην κτηματική περιφέρεια του 
Δήμου αλλά και την ευρύτερη περιοχή. 

Σύνταξη μεσοπρόθεσμων. Μακροπρόθεσμων παρεμ¬ 
βάσεων του Δήμου. 

Διερεύνηση πηγών χρηματοδότησης και διατύπωση 
προτάσεων για την εξεύρεση πόρωνγιατην υλοποίηση του 
προγράμματος δράσης του Δήμου. Συνεργασίες με αντί¬ 
στοιχου αντικειμένου υπηρεσίες άλλων Δήμων και για την 
υλοποίηση ενιαίων και συλλογικών προγραμμάτων, καθώς 
και με αντίστοιχες υπηρεσίες της Νομαρχίας, της Περιφέ¬ 
ρεια και της Κεντρικής Διοίκησης (Υπουργεία) για την απο¬ 
τελεσματική παρέμβαση του Δήμου στον σχεδίασμά προ¬ 
γραμμάτων που τον αφορούν άμεσα ή έμμεσα. Επεξεργα¬ 
σία προτάσεων προς τις αρμόδιες υπηρεσίες για την 
εκπόνηση μελετών, τη σύνταξη σχεδίων και την υλοποίηση 
προγραμμάτων για την οικονομική ανάπτυξη της περιοχής 
του Δήμου, με έμφαση στον πρωτογενή τομέα. Υποστήρι¬ 
ξη της συμμετοχήςτου Δήμου στην κατάρτιση των Νομαρ¬ 
χιακών Προγραμμάτων αγροτικής ανάπτυξης. Συμμετοχή 
στα προγράμματα της Ν.Α., της Περιφέρειας και του κρά¬ 
τους για την ισόρροπη ανάπτυξη της γεωργικής βιομηχα¬ 
νίας. Εντοπισμός ελλείψεων παραγωγικών υποδομών 
(υδραυλικών- εγγειοβελτιωτικών έργων κ.λπ.) και υποβολή 
σχετικών προτάσεων στις αρμόδιες υπηρεσίες του Νομού 
καιτης Περιφέρειας. Ενημέρωση της Δημοτικής Αρχής για 
τα προγράμματα της Ε.Ε. που αναφέρουν το Δήμο. 

Κατάρτιση αιτήσεων συμμετοχής του Δήμου σε συγκε¬ 
κριμένα προγράμματα, παρακολούθηση και αξιολόγηση 
της υλοποίησή τους. 

β. Γ ραφείο Σχεδιασμού Νέων Έργων. 

Προσδιορισμός ετησίων και μεσοπρόθεσμων στόχων 
εκτέλεσης νέωντεχνικών έργων στην περιοχή του Δήμου. 
Προγραμματισμός ετήσιος και μεσοπρόθεσμος μελετών 
και κατασκευών νέων έργων και καθορισμός προϋποθέ¬ 
σεων υλοποίησης (χρονοδιάγραμμα, τεχνικός εξοπλι¬ 
σμός, ανθρώπινο δυναμικό). 

Εισήγηση για τη σκοπιμότητα ανάθεσης συγκεκριμέ¬ 
νων μελετών τεχνικών έργων σετρίτους εκτός του Δήμου, 
κατάρτιση προδιαγραφών μελετών και τήρηση των διαδι¬ 
κασιών ανάθεσης συγκεκριμένων μελετών σε τρίτους και 
παρακολούθηση της εκπόνησης μελετών τεχνικών έργων 
που ανατίθενται σε τρίτους, τήρηση των διαδικασιών πα¬ 
ρακολούθησης ελέγχου και παραλαβής των μελετών από 
ποιοτικής και συμβατικής άποψης καθώς και εισήγηση 
για τη σκοπιμότητα ανάθεσης της κατασκευής τεχνικών 
έργων σε τρίτους, κατάρτιση προδιαγραφών τεχνικών έρ¬ 
γων και τήρηση διαδικασιών ανάθεσης έργων σετρίτους. 

Συνεργασίες με αντίστοιχου αντικειμένου Νομαρχιακέ 
ή Κεντρικές Υπηρεσίες και φορείς για την αντιμετώπιση 
τεχνικών ζητημάτων που απασχολούντο Δήμο (ΤΥΔΚ, Τε¬ 
χνικό Συμβούλιο Νομαρχίας, Αρχιτεκτονική Επιτροπή). 

Εκπόνηση μελετών που αφορούν κατασκευές μικρών 
κτιρίων, διαμορφώσεις κοινόχρηστων χώρων και γενικά 
σχεδίασμά υποδομών με χαμηλό προϋπολογισμό. 

Φροντίδα για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τεχνικών έργων. 

γ. Γ ραφείο Σχεδιασμού και Διαχείρισης Χωροταξικών 
και Πολεοδομικών Εφαρμογών. 


Συγκέντρωση στοιχείων, επιτόπου διερεύνηση και κα¬ 
ταγραφή αδυναμιών του φυσικού και δομημένου χώρου 
της περιοχής του Δήμου, με βάση τα συμπεράσματα και 
αποτελέσματα σχετικών μελετών, εισήγηση αποφάσεων, 
ρυθμίσεων και προγραμμάτων εφαρμογής για τη βελτίω¬ 
ση των πολεοδομικών, οικιστικών προβλημάτων της πε¬ 
ριοχής του Δήμου. 

Υποστήριξη της συμμετοχής του Δήμου στις διαδικα¬ 
σίες χωροταξικού καιπολεοδομικού σχεδιασμού. 

Συνεργασίες με αντίστοιχου αντικειμένου Νομαρχιακές 
ή Κεντρικές Υπηρεσίες και φορείς για την από κοινού ρύθ¬ 
μιση θεμάτων Χωροταξικού/ Πολεοδομικού Σχεδιασμού 
που απασχολούν την περιοχή του Δήμου και για την ανά¬ 
πτυξη αντίστοιχων κοινών προγραμμάτων. 

Εκτέλεση εργασιών για την εφαρμογή του σχεδίου πό¬ 
λης ή των εκτός σχεδίων αδειών επιτόπου εδάφους (καθο¬ 
ρισμός οικοδομικών γραμμών, σύνταξη και έλεγχος τοπο- 
γραφικών διαγραμμάτων κ.λπ.). τήρηση των σχετικών δια¬ 
δικασιών, κατάρτιση και έκδοση πράξεων αναλογισμού, 
προσκυρώσεις καιτακτοποιήσεις οικοπέδων. Συνεχής ενη¬ 
μέρωση των τοπογραφικών διαγραμμάτων του σχεδίου 
πόλης. Εκτέλεση ή επίβλεψη εργασιών για την σύνταξη του 
κτηματολογίου και παροχή σχετικών στοιχείων και πληρο¬ 
φοριών. Συγκέντρωση στοιχείων, επιτόπου διερεύνηση και 
καταγραφή αδυναμιώντης περιοχής του Δήμου σε θέματα 
περιβάλλοντος, επεξεργασία των στοιχείων που συγκε¬ 
ντρώνονται/ καταγράφονται και εισήγηση προγραμμάτων 
επεμβάσεων του Δήμου ή άλλων αρμόδιων φορέων για η 
βελτίωση της υπάρχουσας κατάστασης. Συνεργασίες με 
αντίστοιχου αντικειμένου Νομαρχιακές ή Κεντρικές Υπη¬ 
ρεσίες και φορείς για την από κοινού ρύθμιση περιβαλλο¬ 
ντικών θεμάτων που απασχολούν την περιοχή του Δήμου 
και για την ανάπτυξη αντίστοιχων κοινών προγραμμάτων. 

Η υπηρεσία μεριμνά για την συγκρότηση και λειτουργία 
Συνεργείου Τοπογραφικών Εργασιών όταν αυτό απαιτεί¬ 
ται. Αυτό μπορεί να γίνει και με τη συνεργασία με τις υπό¬ 
λοιπες υπηρεσίες της Διεύθυνσης. 

δ. Γ ραφείο Στήριξης Αγροτικής Οικονομίας και Διαχεί¬ 
ρισης θεμάτων ΟΓΑ, ΕΛΓΑ Επιδοτήσεων κ.λπ. 

Παροχή συμβουλευτικών υπηρεσιών και ενημέρωση 
πληροφόρηση των αγροτών σε θέματα γεωπονίας. 

Υποστήριξη της συμμετοχής του Δήμου στην κατάρτι¬ 
ση των Νομαρχιακών Προγραμμάτων αγροτικής ανάπτυ¬ 
ξης και παρακολούθησης των εφαρμοσμένων μέτρων. 

Συνεργασία μετά αρμόδια τμήματα της Ν.Α. και συμμε¬ 
τοχή σε προγράμματα ενημέρωσης για την ανάπτυξη νέ¬ 
ων βιολογικών καλλιεργειών, την εφαρμογή προγραμμά¬ 
των αναδιάρθρωσης, την προστασία των περιοχών της 
υψηλής παραγωγικότητας της Ν.Α., της Περιφέρειας και 
του κράτους για την ισόρροπη ανάπτυξη της γεωργικής 
βιομηχανίας, την ενημέρωση και την τήρηση των περιβαλ¬ 
λοντικών όρων λειτουργίας. Εντοπισμός ελλείψεων αγρο¬ 
τικής οδοποιίας και άλλων έργων υποδομής (υδραυλικών- 
εγγειοβελτιωτικών έργων) και υποβολή σχετικών προτά¬ 
σεων στις αρμόδιες υπηρεσίες του Νομού καιτης Περιφέ¬ 
ρειας. Διαχείριση και διεκπεραίωση εργασιών που σχετί¬ 
ζονται με τον ΟΓΑ, αποζημιώσεις ΕΛΓΑ, επιδοτήσεις Ν.Α. 

6.2 Τμήμα Υλοποίησης και Διαχείρισης. 

α. Γραφείο Κατασκευή και Συντήρησης Έργων (Συ¬ 
γκρότηση - Προγραμματισμός - Παρακολούθηση των Συ¬ 
νεργείων) . 

Αρμοδιότητα του γραφείου είναι η υλοποίηση των μελε¬ 
τών του Γ ραφείου Νέων Έργων του Τμήματος Σχεδιασμού 
και Προγραμματισμού όταν επιλέγεται γι’ αυτό η μέθοδος 

της αυτεπιστασίας και η συντήρηση των υπαρχόντων υπο¬ 
δομών (κτίρια, κοινόχρηστοι χώροι, οδοποιία). Γ ιατηνεκτέ- 
λεσητωνλειτουργιώντου γραφείου αλλά καιτουτμήματος 
γενικότερα, συγκροτούνται ειδικά συνεργεία. 

Οι σχετικές με τα συνεργεία αρμοδιότητες του τμήμα¬ 
τος περιλαμβάνουν: Ετοιμασία του Προγράμματος δρά¬ 
σης του Συνεργείου και ανάλυση του αυτού προγράμμα¬ 
τος για τον καθορισμό αναγκών του Συνεργείου σε τεχνι¬ 
κό εξοπλισμό εργαλεία, ανθρώπινα δυναμικό κατά 
ειδικότητες, ποσότητες υλικών κατ’ είδος κ.λπ. Επίβλεψη 
από διοικητική και τεχνική άποψη των έργων που εκτελεί 
το Συνεργείο με αυτεπιστασία και των αντίστοιχων εργα¬ 
σιών συντηρήσεων. 

Συγκρότηση οργάνωση και διοίκηση ενεργειών αμέσου 
επέμβασης σε περιπτώσεις επειγόντων εργασιών εκτός 
προγράμματος (π.χ. άμεσες επισκευές εγκαταστάσεων δη¬ 
μοτικών κτιρίων ή σχολείων). Φροντίδα για τη στελέχωση και 
την εκπαίδευση του συνεργείου. Εισήγηση για την αναγκαι¬ 
ότητα χρησιμοποίησης συνεργείων τρίτων με την ανάθεση 
των σχετικών εργασιών. Επίβλεψη εργασιών ποτ εκτελού- 
νται από συνεργασία τρίτων από τεχνική και χρονική άποψη. 

Εκτέλεση επιμετρήσεων εργασιών που εκτελεί το Συ¬ 
νεργείο και έλεγχος των πιστοποιήσεων που υποβάλλο¬ 
νται από Συνεργεία τρίτων. Κατάρτιση τεχνικών προδια¬ 
γραφών για την προμήθεια υλικών που χρησιμοποιεί η 
υπηρεσία στις παραπάνω εργασίες (ψηφίδα, άμμο, τσιμέ¬ 
ντο, σκυρόδεμα, κράσπεδα κ.λπ.) αλλά και γενικότερα 
προμήθεια τεχνικού εξοπλισμού, μηχανημάτων, ανταλλα¬ 
κτικών, εξαρτημάτων, υλικών, λιπαντικών, κ.λ.π. που χρη¬ 
σιμοποιεί ο Δήμος. Συμμετοχή στις επιτροπές αξιολόγη¬ 
σης προσφορών και στις επιτροπές παραλαβής των 
προηγούμενων ειδών. Χειρισμός και φροντίδα για την συ¬ 
ντήρηση και αξιοπιστία των μηχανημάτων, τεχνικών μέ¬ 
σων και εργαλείων που χρησιμοποιεί το Συνεργείο. 

Τα συνεργεία διακρίνονται σε: Συνεργεία Κατασκευής- 
Επισκευής - Συντήρησης τεχνικών έργων, συνεργείο ηλε- 
κτροφωτισμού, σήμανσης οδών. Συνεργείο Συντήρησης/ 
Επισκευής Ηλεκτρομηχανολογικού Εξοπλισμού. Συνερ¬ 
γεία Αντιμετώπισης Εκτάκτων Αναγκών. 

β. Γ ραφείο Ύδρευσης- Αποχέτευσης. 

Μέριμνα γιατη συνεχή και την ομαλή υδροδότηση όλων 
των σημείωντων οικισμών όλο το 24ωρο και τη σωστή λει¬ 
τουργία του υδρευτικού και αποχετευτικού συστήματος 
καθώς και όλων των λειτουργιών που αφορούν τις εργα¬ 
σίες της άντλησης και της διανομής του νερού. Μέριμνα 
για την καλή συντήρηση και τη γρήγορη επισκευή βλαβών 
στο κεντρικό δίκτυο καθώς επίσης και την επιμέλεια της 
τοποθέτησης υδρομέτρων. Μέριμνα για την ασφάλεια, 
τον καθορισμό και την υγειονομική προστασία των υδα- 
τοδεξαμενών. Μέριμνα για την χλωρίωση των δεξαμενών. 

γ. Γ ραφείο Καθαριότητας και Διαχείρισης Απορριμμά¬ 
των. 

Εκτέλεση εργασιών καθαριότητας των κοινοχρήστων 
χώρων μέσα στην περιφέρεια του Δήμου, εκτέλεση εργα¬ 
σιών αποκομιδής, μεταφοράς και απόρριψης απορριμμά¬ 
των (π.χ. προερχόμενα από οικίες, καταστήματα, επιχει¬ 
ρήσεις, κοινόχρηστους χώρους). Εκτέλεση προγραμμά¬ 
των ανακύκλωσης απορριμμάτων. Λειτουργία χώρου 
Υγειονομικής ταφής απορριμμάτων (ενταφιασμός, ζύγι¬ 
ση απορριμμάτων, φύλαξη χώρου). 

δ. Γ ραφείο Ανάπτυξης και Συντήρησης Χώρων Πρασίνου. 

Το γενικό αντικείμενο των λειτουργιών αφορά στη με¬ 
λέτη και εκτέλεση εργασιών ανάπτυξης και συντήρησης 
χώρων πρασίνου δηλαδή, βελτίωσης, επέκτασης, συντή¬ 


ρησης χώρων γενικότερα μέσα στα όρια του Δήμου (πε- 
ριαστικό πράσινο, πάρκα, κήποι, άλση, παιδικές χαρές, 
δενδροστοιχίες, παρτέρια κ.λπ.). 

ε. Γ ραφείο Διαχείρισης Δημοτικών Κοιμητηρίων. 

Τήρηση διαδικασιών λειτουργίας των Δημοτικών Κοιμη¬ 
τηρίων σύμφωνα με τους ισχύοντες νόμους και τους ειδι¬ 
κότερους κανονισμούς λειτουργίας, διοίκησης και διαχεί¬ 
ρισης τους, σχεδιασμός, εισήγηση και εφαρμογή προ¬ 
γραμμάτων βελτίωσης και ανανέωσης κοινών και 
οικογενειακών τάφων. Μέριμνα για τη καθαριότητα, φύ¬ 
λαξη τη διακόσμηση και την τήρηση των κανόνων λει¬ 
τουργία στους χώρους του κοιμητηρίου. Μέριμναγιατην 
συντήρηση και την κατασκευή των ταφών. Συνεργασία με 
τις υπόλοιπες υπηρεσίες του τμήματος για τη συντήρηση 
των κτιρίων, του πράσινου και γενικά των εγκαταστάσεων 
του δημοτικού κοιμητηρίου. Ταφές- εκταφές νεκρών. 

στ. Γ ραφείο Προμηθειών 

Το γενικό αντικείμενο των λειτουργιών του γραφείου 
προμηθειών αφορά την καταγραφή και αποθήκευση των 
παρακάτω προμηθειών: 

Γραφική ύλη, Τρόφιμα και λοιπά αναλώσιμα είδη πα¬ 
ντοπωλείου, Φάρμακα, συγγράμματα, περιοδικά, εφημε¬ 
ρίδες, είδη φωτισμού, διάφορα εργαλεία, Μηχανολογι¬ 
κού, Ηλεκτρολογικού και Ηλεκτρονικού εξοπλισμού κα¬ 
θώς και κάθε άλλης μορφής εξοπλισμού, έπιπλα, 
ανταλλακτικά μηχανημάτων και οχημάτων κ.λ.π. 

ΚΕΦΑΛΑΙΟ Γ 

Προϊστάμενοι- Συλλογικά όργανα- Κανονισμοί λειτουρ¬ 
γίας των Υπηρεσιών του Δήμου 

Γ.1 Αρμοδιότητες Προϊσταμένων 

Έχουν την ευθύνη της εύρυθμης λειτουργίας των μο¬ 
νάδων που προΐστανται. 

Συντονίζουν και ελέγχουν τις δραστηριότητες των μονά¬ 
δων τους και φροντίζουν για την εκτέλεση των αποφάσεων 
που εκδίδουντα αιρετά όργανα. Μεριμνούν γιατη σύνταξη 
κανονισμών λειτουργίας επιμέρους μονάδων όταν τούτο 
κρίνεται απαραίτητο. Εισηγούνταιτην ψήφιση αποφάσεων 
κανονισμού περιεχομένου. Εποπτεύουν και αξιολογούντο 
προσωπικό που υπάγεται σ’ αυτούς μεριμνούν σε συνερ¬ 
γασία με τη Δημοτική αρχή για την επιμόρφωσή τους. 

Παρακολουθούν τη νομοθεσία και ενημερώνουν τους 
αιρετούς και το προσωπικό. Παραλαμβάνουν την αλλη¬ 
λογραφία της μονάδα στους και τη διανέμουν ανάλογα. 
Συνεργάζονται με άλλους φορείς του Δήμου, έχουν την 
ευθύνη ελέγχου θεώρησης όλων των εγγράφων, των 
υπαλλήλων της μονάδας που εποπτεύουν, καθώς και την 
εισήγηση προς τα ανώτερα όργανα. 

Εισηγούνται τρόπους για τη βελτίωση της αποτελεσμα- 
τικότητας της δράσης της διοικητικής ενότητας, τη βελ¬ 
τίωση της απόδοσης του ανθρώπινου δυναμικού και των 
τεχνικών μέσων, την καλύτερη εξυπηρέτηση του πολίτη 
και την καλύτερη ανταπόκριση της διοικητικής μονάδας 
στις τοπικές ανάγκες. 

ΚΕΦΑΛΑΙΟ Δ' 

ΟΡΓΑΝΙΚΕΣ ΘΕΣΕΙΣ 

Δ1. Τακτικές Οργανικές θέσεις με Σχέση Εργασίας Δη¬ 
μοσίου Δικαίου (Σύνολο 52). 

Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούςΔ (εισαγωγικός), Γ, Β καιΑ (καταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντατου διορισμού των θέσεων περιγράφονται 
στο Π.Δ. 37α/87 και το Π.Δ. 22/90. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


ΚΛΑΔΟΣ ΘΕΣΕΙΣ 

ΠΕΙ Διοικητικών 1 (μία) 

ΠΕΙ Διοικητικών (Οικον. Επιστήμης) 1 (μία) 

ΠΕ Πολιτικών Επιστημών 

και Διεθνών Σπουδών 1 (μία) 

ΠΕ Μηχ/κών Χωροταξ. & 

Περιφερειακής Ανάπτυξης 1 (μία) 

ΠΕ6 Τοπογράφων Μηχανικών 1 (μία) 

ΠΕ3 Πολιτικών Μηχανικών 1 (μία) 

ΠΕ9 Γεωπόνων 1 (μία) 

ΣΥΝΟΛΟ 7 (επτά) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΤΕ3 Τεχνολόγων Πολιτικών Μηχανικών 1 (μία) 

ΤΕ17 Διοικητικών-Λογιστών 1 (μία) 

ΤΕ19 Πληροφορικής 1 (μία) 

ΤΕ Δημοσίων Σχέσεων και Επικοινωνίας 1 (μία) 

ΣΥΝΟΛΟ 4 (τέσσερις) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΔΕΙ Διοικητικών 7 (επτά) 

ΔΕ 15 Εισπρακτόρων 1 (μία) 

ΔΕ24 Ηλεκτρολόγων 1 (μία) 

ΔΕ30 Υδραυλικών 1 (μία) 

ΔΕ29 Οδηγών 5 (πέντε) 

ΔΕ28 Χειριστών Μηχανημάτων Έργων 1 (Μία) 

ΔΕ 14 Ελεγκτών εσόδων εξόδων ΟΤΑ 1 (μία) 

ΔΕ23 Ειδικό Προσωπικό 3 (τρεις) 

ΣΥΝΟΛΟ 20 (είκοσι) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΥΕ1 Κλητήρων-Θυρωρών 1 (Μία) 

ΥΕ16 Εργατών Καθαριότητας 20 (είκοσι) 

ΣΥΝΟΛΟ 21 (είκοσι μία) 

Δ4: ΠΡΟΣΩΡΙΝΕΣ ΘΕΣΕΙΣ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
(Σύνολο 1) 

ΕΙΔΙΚΟΤΗΤΑ ΘΕΣΕΙΣ 


Οδηγού 1 (μία) 

Οι προηγούμενες θέσεις κενούμενες με οποιονδήποτε 
τρόπο καταργούνται. 

Δ5: ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Δεκαπέντε (15) θέσεις διαφόρων ειδικοτήτων για την 
αντιμετώπιση εποχιακών, περιοδικών αναγκών (Ν. 
2503/97, άρθρο 18 παράγραφος 12). 

Δ6: ΘΕΣΕΙΣ ΠΡΟΪΣΤΑΜΕΝΩΝ 
Στις διοικητικές ενότητες των υπηρεσιών του Δήμου 
προΐστανται μόνιμοι υπάλληλοι των εξής κλάδων: 
Διεύθυνση Διοικητικών ΠΕΙ και ελλείψει αυτού 

& Οικονομικών Υπηρεσιών ΤΕ 17 και ΤΕ22 

και ελλείψει αυτών ΔΕ 1 
Τμήμα Διοικητικών Υπηρεσιών ΠΕΙ και ελλείψει αυτών 
Οικονομικών Υπηρεσιών ΤΕ 17, ΤΕ22 και ελλείψει 

αυτών ΔΕΙ 

Τμήμα Οικονομικών Υπηρεσιών ΠΕΙ και ελλείψει αυτού 

ΤΕ17 και ελλείψει αυτών 
ΔΕΙ 

Τμήμα Κέντρου Εξυπηρέτησης ΠΕ Διοικητικού - Οικονο- 
Πολιτών (Κ.Ε.Π.) μικού ή ΤΕ Διοικητικού - 

Λογιστικού και εν 


ελλείψει ΔΕ Διοικητικού - 
Λογιστικού ή ΔΕ Διοικη¬ 
τικών Γ ραμματέων 

Διεύθυνση Σχεδιασμού, ΠΕ Μηχ/κων, Χωροταξί- 

Υλοποίησης και Διαχ/σης ας & Περιφερειακής 

Ανάπτυξης, ΠΕ3, ΠΕ4, 
ΠΕ Αγρονόμων, Τοπο¬ 
γράφων Μηχανικών και 
ελλείψει αυτών ΤΕ3 και 
ΤΕ19 

Τμήμα Τεχνικών Έργων ΠΕ Μηχ/κων, Χωροτα¬ 

ξίας & Περιφερειακής 
Ανάπτυξης, ΠΕ4, ΠΕ 
Αγρονόμων Τοπογρά¬ 
φων Μηχ/κών και ελλεί¬ 
ψει αυτών και ΤΕ19 
Τμήμα Υλοποίησης ΠΕ3 

& Διαχείρισης και ελλείψει αυτού ΤΕ3 

Μετακίνηση Προϊσταμένου οργανικής μονάδας γίνεται 
μόνο σε θέση προϊσταμένου οργανικής μονάδας αντί¬ 
στοιχου επιπέδου. 

Τον Προϊστάμενο Τμήματος που απουσιάζει ή κωλύεται 
αναπληρώνει στα καθήκοντα του ο ανώτερος κατά βαθμό 
υπάλληλος και ο αρχαιότερος, που υπηρετεί στην ίδια ορ¬ 
γανική μονά και εφόσον ο κλάδος στον οποίο ανήκει προ¬ 
ορίζεται για κατάληψη θέσεων προϊσταμένων. 

Τον Προϊστάμενο της Διεύθυνσης που απουσιάζει ή κω¬ 
λύεται αναπληρώνει στα καθήκοντα του ο Προϊστάμενος 
Τμήματος κατά τη σειρά που τα Τμήματα αναφέρονται 
στο Άρθρο 1. 

Δ7: ΤΕΛΙΚΕΣ ΔΙΑΤΑΞΕΙΣ 

Κατά την έναρξη της ισχύος του παρόντος Οργανισμού 
οι υπηρετούντες στο Δήμο υπάλληλοι κατατάσσονται 
στις αντίστοιχες θέσεις των σχετικών κλάδων. Η κατανο¬ 
μή του προσωπικού στις επιμέρους οργανικές μονάδες 
γίνεται με απόφαση του Δημάρχου, λαμβάνοντας υπόψη 
τις λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

Η ισχύς του παρόντος οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. Ει¬ 
δικά, κανονισμοί θα ορίζουν αναλυτικά τα καθήκοντα των 
διοικητικών μονάδων. 

Τα θέματα που αφορούν τους διορισμούς, τα καθήκο¬ 
ντα, τους περιορισμούς, την αστική ευθύνη, τα δικαιώμα¬ 
τα της μεταβολής της υπηρεσιακής κατάστασης, το πει¬ 
θαρχικό δίκαιο και τη λύση της υπαλληλικής σχέσης του 
προσωπικού που υπάγεται στις διατάξεις του παρόντος 
οργανισμού, διέπεται από την εκάστοτε νομοθεσία, περί 
κατάστασης προσωπικού ΟΤΑ, όπως αυτός κάθε φορά 
ισχύει καθώς καιαπότους ισχύοντες νόμους καιτα Π.Δ/τα. 

ΑΚΡΟΤΕΛΕΥΤΑΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις ύψους 315.932 ευρώ στους αντί¬ 
στοιχους Κ.Α. για την κάλυψη της μισθοδοσίας του υπη- 
ρετούντος προσωπικού. Η μελλοντική επιβάρυνση του 
προϋπολογισμού του Δήμου από την απόφαση αυτή δεν 
είναι δυνατόν να υπολογισθεί. 

Η παρούσα απόφαση, να δημοσιευθεί στην εφημερίδα 
της Κυβερνήσεως. 

Λάρισα, 31 Ιουλίου 2003 
Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Γ. ΣΑΚΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




